nahid-hub/BLUGE-bengali-wikipedia-section-title-prediction huggingface dataset:
কুরআনের একটি পূর্ণাঙ্গ সূরার নামকরণ করা হয়েছে সূরা তওবা। এছাড়া সূরা নুর, সূরা সূরা তাহরিম, সূরা বাকারা, সূরা ফুরকানসহ কুরআনের আরও অনেক স্থানে তওবা এবং এর গুরুত্ব উল্লেখ করা হয়েছে।

কুরআনে আল্লাহ অবিশ্বাসী ও অবাধ্য (কাফির) দেরকে সম্বোধন করে বলেছেন যে, তারা যদি আল্লাহর দিকে প্রত্যাবর্তন করে তবে আল্লাহ তাদেরকেও ক্ষমা করে দেবেন।:

সঠিক অনুচ্ছেদ শিরোনাম কোনটি?
titleA. কুরআনের আলোকে তওবা
titleB. হাদিসের আলোকে তওবা
titleC. তওবার শর্ত
titleD. মানুষের কর্তব্য
উত্তর: titleA
দশ শতকের মন্দিরটি ক্ষুদ্রাকৃতির। জগমোহনটি ৩৫ মিটার বা ১১৫ ফুট উঁচু। বিশ্বকর্মা মোহরানা ভাস্করদের খোদাইয়ে এটা সজ্জিত। এই মন্দিরটিকে কলিঙ্গ স্থাপত্যশৈলীর নগর স্থাপত্যের মুক্তা বলা হয়। আয়তাকার জগমোহন ছাড়া এটা ওড়িশা মন্দির শৈলীর প্রাক উদাহরণ। জগমোহনের ছাদের বর্ধিত অংশে একটি সিংহমূর্তি তার হাতের উপর বসে আছে। স্থাপনাটির বাইরের দেয়ালে নাগ ও নাগিনীর নকশা করা। জগমোহণের সামনে তোরণ অবস্থিত।

সঠিক অনুচ্ছেদ শিরোনাম কোনটি?
titleA. জগমোহন
titleB. স্যাংক্টাম
titleC. অন্যান্য
titleD. বিমান
উত্তর: titleA
বিপিএটিসি স্কুল এন্ড কলেজ মাধ্যমিক শিক্ষাবোর্ডের নিয়ম কানুনের আওতায় বাংলাদেশ লোক-প্রশাসন প্রশিক্ষণ কেন্দ্র কর্তৃক গঠিত গভর্নিং বডি দ্বারা পরিচালিত একটি শিক্ষা প্রতিষ্ঠান।

গভর্নিং বডির সভাপতি হিসেবে দায়িত্ব পালন করেন বাংলাদেশ লোক-প্রশাসন প্রশিক্ষণ কেন্দ্র, সাভার, ঢাকা-এর মাননীয় রেক্টর মহোদয়। গভর্নিং বডি স্কুল ও কলেজ সংক্রান্ত যাবতীয় নীতিনির্ধারণ করে এবং সে সকল নীতি অনুযায়ী কলেজটি পরিচালিত হয়। অধ্যক্ষ হচ্ছেন কলেজের নির্বাহী প্রধান। তিনি গভর্নিং বডির সিদ্ধান্তের আলোকে কলেজের একাডেমিক ও প্রশাসনিক কার্যাবলী পরিচালনা করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. ফলাফল ও সাফল্য
titleC. প্রতিষ্ঠানের বার্ষিক কার্যক্রম
titleD. প্রশাসনিক অবকাঠামো
উত্তর: titleD
এই প্রজাপতিরা অত্যন্ত চঞ্চল প্রকৃতির। মাটির চার ফুট থেকে দশ-বারো ফুট উচ্চতা দিয়ে উড়ে বেড়ায়। এদের গতি কম এবং অনিশ্চিত ভঙ্গিতে ওড়ে। সামনের ডানার ওপর-পিঠের শীর্ষে কালো দাগ দেখা যায়, স্ত্রী ও পুরুষ উভয়ের তবে স্ত্রীদের ক্ষেত্রে কালো দাগটা বেশি চওড়া। নিচের দিকে স্ত্রী-পুরুষ কারোর কোনো ডানাতে দাগ নেই।

সঠিক অনুচ্ছেদ শিরোনাম কোনটি?
titleA. আকার
titleB. বর্ণনা
titleC. মূককীট
titleD. ডিম
উত্তর: titleB
ল্যাঞ্জা হরিয়াল সবুজ বৃক্ষচারী পাখি। এর দর্শনীয় দীর্ঘ সূঁচালো লেজটি একে হরিয়ালজাতীয় অন্যসব পাখি থেকে আলাদা করেছে। এর দৈর্ঘ্য কমবেশি ৪২ সেন্টিমিটার, ডানা ১৭ সেন্টিমিটার, ঠোঁট ১.৫ সেন্টিমিটার, লেজ ২৪ সেন্টিমিটার ও পা ২.৪ সেন্টিমিটার। ওজন ২১৫ গ্রাম। পেটে ফুটফুটে সাদা দাগ দেখা যায়। লেজতল-ঢাকনি দারুচিনি বর্ণের। দেহতল পুরোপুরি হলদে-সবুজ বা টিয়া বর্ণের। চোখ লাল। ঠোঁটের উপরি অংশের সামনের সবুজে অর্ধ-ভাগসহ ঠোঁট নিকেল-নীল। পা ও পায়ের পাতা গাঢ় লাল। স্ত্রী ও পুরুষ পাখির দৈহিক গঠনে অল্পবিস্তর পার্থক্য রয়েছে। পুরুষ হরিয়ালের ঘাড়ের পেছনে গলাবন্ধ থাকে। গলাবন্ধের রঙ ধূসরাভ-জলপাই ও সবুজে মেশানো। বুকে ফিকে কমলার ছাপ রয়েছে। কাঁধ-ঢাকনির উপরিভাগ ও লেজের লম্বা কেন্দ্রীয় পালকে ধূসরাভ আভা থাকে। স্ত্রী হরিয়াল অনুজ্জ্বল। বুকে কমলার ছাপ নেই। লেজ খাটো ও গলাবন্ধ থাকেনা।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. বিবরণ
titleC. প্রজনন
titleD. স্বভাব
উত্তর: titleB
মেঘনা উপজেলার দক্ষিণ-পশ্চিমাংশে লুটেরচর ইউনিয়নের অবস্থান। এ ইউনিয়নের উত্তর-পূর্বে গোবিন্দপুর ইউনিয়ন; উত্তরে ভাওরখোলা ইউনিয়ন, মেঘনা নদী ও মুন্সিগঞ্জ জেলার গজারিয়া উপজেলার বালুয়াকান্দি ইউনিয়ন; পশ্চিমে মেঘনা নদী ও মুন্সিগঞ্জ জেলার গজারিয়া উপজেলার টেঙ্গারচর ইউনিয়ন; দক্ষিণ-পশ্চিমে মেঘনা নদী ও মুন্সিগঞ্জ জেলার গজারিয়া উপজেলার ভবেরচর ইউনিয়ন; দক্ষিণে মেঘনা নদী ও মুন্সিগঞ্জ জেলার গজারিয়া উপজেলার বাউশিয়া ইউনিয়ন এবং দক্ষিণ-পূর্বে কাঁঠালিয়া নদী ও দাউদকান্দি উপজেলার দাউদকান্দি উত্তর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. অবস্থান ও সীমানা
titleC. ইতিহাস
titleD. প্রশাসনিক কাঠামো
উত্তর: titleB
স্কুলে পড়াকালীন সময় থেকে তিনি বিভিন্ন ধরনের অভিনয়ের সাথে জড়িত ছিলেন। পরবর্তীতে ১৯৮৯ সালে ঢাকায় এসে "আরণ্যক নাট্যদল" নাট্য সংগঠনের সদস্য হিসেবে নাম লেখান। মূলত এখান থেকেই তার অভিনয় জীবনের পথচলা শুরু হয়। প্রথমে এই সংগঠনে থেকে তিনি বিভিন্ন মঞ্চ নাটকে কাজ করা শুরু করেন। তারপরই পর্দার নাটকে তার অভিষেক হয়। তারপর একাধারে নিজেই একজন প্রযোজক ও পরিচালক হন।

সঠিক অনুচ্ছেদ শিরোনাম কোনটি?
titleA. কর্মক্ষেত্র
titleB. চলচ্চিত্রের তালিকা
titleC. পারিবারিক জীবন
titleD. পরিচালনা
উত্তর: titleA
প্রথমদিকে থাইরেট্রন নামে পরিচিত গ্যাস দ্বারা পরিপূর্ণ নলীয় যন্ত্র অনুরূপ ইলেকট্রনিক সুইচিং ক্ষমতা সম্পন্নের সুবিধা প্রদান করতো, যেখানে খুব কম পরিমাণ বিভব নিয়ন্ত্রণের মাধ্যমে বৃহৎ পরিমাণ তড়িৎ প্রবাহ সুইচিং করা যেতো। থাইরিস্টর পরিভাষাটি থাইরেট্রন এবং ট্রানজিস্টর এর সমন্বয়ে গঠিত শব্দ থেকে উদ্ভূত হয়েছে।

সঠিক অনুচ্ছেদ শিরোনাম কোনটি?
titleA. প্রয়োগক্ষেত্র সমূহ
titleB. আলোক থাইরিস্টর
titleC. উৎপত্তি
titleD. গেট প্রান্তের কাজ
উত্তর: titleC
জন্মের সময় পুরুষের প্রত্যাশা 60.85 বছর এবং 2012 সালে 64.76 বছর বয়সী মহিলার প্রত্যাশায় ছিল। 2007 সালে স্বাস্থ্যকর জীবনযাত্রার 54 বছর ছিল। 2008 সালে, জনসংখ্যার 43 শতাংশ জনস্বাস্থ্যের জন্য স্যানিটারি জলের উৎস খুঁজে পায়নি। 2010 সালের মধ্যে এটি জনসংখ্যার 33 শতাংশ হ্রাস পেয়েছে। স্বাস্থ্যের উপর সরকারের ব্যয় জিডিপি'র চার শতাংশ, 2006 সালে প্রায় 18 মার্কিন ডলার (পিপিপি)।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. জনসংখ্যার উপাত্ত
titleC. মানবাধিকার
titleD. ধর্ম
উত্তর: titleA
জোশী মঞ্চ নাটকের পরিচালক ও নাট্যকার প্রবীণ জোশীর সাথে বিবাহ বন্ধনে আবদ্ধ হয়েছিলেন। তিনি হলেন অভিনেত্রী কেতকি দাভের মা, যিনি "কিঁউকি সাস ভি কভি বহু থি"-তে দক্ষ-এর চরিত্রে অভিনয় করেছিলেন এবং তাঁর আরেক মেয়ে পূর্বী জোশী সনি এন্টারটেইনমেন্ট টেলিভিশনে প্রচারিত জনপ্রিয় কৌতুক বিষয়ক অনুষ্ঠান কমেডি সার্কাসে উপস্থাপনার দায়িত্ব পালন করেছেন। অরুনা ইরানির সাথে তাঁর পারিবারিকভাবে সম্পর্ক রয়েছে। তাঁর ভাগ্নি মানসী জোশী রায় (রোহিত রায়ের স্ত্রী) এবং ভাগ্নে হলেন অভিনেতা শারমন জোশী (প্রেম চোপড়ার জামাতা)।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পুরস্কার
titleC. ব্যক্তিগত জীবন
titleD. প্রারম্ভিক জীবন
উত্তর: titleC
মসুরের ভালো ফলন পেতে হলে অঙ্কুরোদগমের ২০-৩০ দিন পর অবশ্যই আগাছা দমন করতে হবে। বীজ বপনের সময় মাটিতে খুব কম রস থাকলে বিশেষত বড় দানার মসুর বপনের আগেই হালকা সেচ দিতে হবে। কেননা, ছোট দানার মসুর অল্প আর্দ্রতায় অঙ্কুরিত হলেও বড় দানার মসুরের অঙ্কুরোদগমের জন্য বেশি আর্দ্রতার প্রয়োজন পড়ে। অন্য দিকে মসুর মোটেই জলাবদ্ধতা সহ্য করতে পারে না। তাই কখনো অতি বৃষ্টির কারণে জমিতে পানি জমলে দ্রুত নিষ্কাশনের ব্যবস্খা করতে হবে।

সঠিক অনুচ্ছেদ শিরোনাম কোনটি?
titleA. বপনের সময় ও পদ্ধতি
titleB. পরিচর্যা
titleC. বীজের পরিমাণ
titleD. জমি তৈরি ও সার প্রয়োগ
উত্তর: titleB
কথিত আছে, জেড সম্রাট হলেন সূর্যের দেবতা জিং ডে ও চন্দ্রের দেবী বাও ইয়ুর পুত্র। জন্মের সময় তার শরীর থেকে এক ধরনের অদ্ভুত আলো নির্গত হয় যা দিয়ে পুরো রাজ্য আলোকিত হয়েছিল। শৈশবে তিনি দয়ালু, বুদ্ধিমান ও জ্ঞানী ছিলেন। শৈশবকালে তিনি দরিদ্র, অসহায়, ক্ষুদার্থ, ও প্রতিবন্ধী মানুষের সাহায্য করতেন। এছাড়া মানুষ ও জীবজন্তু উভয়েরই প্রতি তার শ্রদ্ধা ও ভালোবাসা ছিল। তার পিতার মৃত্যুর পর তিনি সিংহাসনে আরোহণ করেন। তিনি তার রাজ্যের সকলের শান্তি ও সন্তুষ্টি নিশ্চিত করেছিলেন। পরে তিনি তার মন্ত্রীকে পাহাড়ের সমুজ্জল উঁচু চূড়ায় তাও নির্মাণের ইচ্ছা প্রকাশ করেন।

১৭৫০ কল্প-এর (প্রতি কল্পের সময় ছিল ১২৯,০০০ বছর) পরে, তিনি অমরত্ব লাভ করেন। আরও ১০০ মিলিয়ন বছর পর তিনি জেড সম্রাট হন (প্রাপ্ত তথ্য অনুসারে, তার জেড সম্রাট হওয়ার পূর্ববর্তী সময় ছিল ২২৬,৮০০,০০০ বছর)।

সঠিক অনুচ্ছেদ শিরোনাম কোনটি?
titleA. জার্নি টু দ্য ওয়েস্ট
titleB. দ্য ওয়েভার গার্ল অ্যান্ড দ্য কাউহার্ড
titleC. উৎপত্তি
titleD. সৃষ্টি
উত্তর: titleC
ক্লিফটন কলেজে পড়াশোনা করেছেন তিনি। ক্লিফটন কলেজে পাঁচ বছর দূর্দান্তভাবে প্রথম একাদশে খেলেছেন। ১৮৬৮ সালের শেষ বছরে নেতৃত্ব দেন। ঐ বছরের গ্রীষ্মে ১৯ বছর বয়সে এডওয়ার্ড টাইলকোট তৎকালীন সর্বোচ্চ রানের রেকর্ড গড়েন। ক্লিফটন কলেজে অনুষ্ঠিত বিদ্যালয়ের খেলায় ক্লাসিক্যালস দলের সদস্যরূপে মডার্নসের বিপক্ষে খেলেন। মডার্নসের সংগৃহীত ১০০ রানে তিনি তিন উইকেট পান। এরপর, ক্লাসিক্যালসের পক্ষে ব্যাটিং উদ্বোধনে নামেন। খেলাটি একটিমাত্র ইনিংস নিয়ে অনুষ্ঠিত হয়েছিল। তিনটি বিকাল ও ছয় ঘণ্টায় ৪০৪ রানের অপরাজিত ইনিংস খেলেন। এটিই কোন খেলায় চতুঃশতক ছিল। পরবর্তী সর্বোচ্চ রান ছিল ৫২। তার এ রানটিতে একটি সাত, পাঁচটি পাঁচ, একুশটি চার, ঊনচল্লিশটি তিন, বিয়াল্লিশটি দুই, সাতাশিটি এক রান ছিল। তবে, কোন বাউন্ডারি মাঠের বাইরে ফেলতে পারেননি। পরবর্তীতে তার এ রেকর্ডটি আরেক ক্লিফটন কলেজের ছাত্র ও তৎকালীন ব্রিটিশ ভারতের হাজারীবাগে জন্মগ্রহণকারী এইজে কলিন্স অপরাজিত ৬২৮ রান নিয়ে নিজের করে নেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. শৈশবকাল
titleD. আন্তর্জাতিক ক্রিকেট
উত্তর: titleC
জীব-তথ্যবিজ্ঞান কম্পিউটার বিজ্ঞান ও জীববিজ্ঞানের সমন্বয়ে গঠিত একটি নতুন আন্তঃশাস্ত্রীয় ক্ষেত্র। এই ক্ষেত্রের বিজ্ঞানীরা এমন সব প্রতিমান (মডেল) ও স্থাপত্য নিয়ে কাজ করছেন যেগুলো কম্পিউটিং, জীববিজ্ঞান ও চিকিৎসাবিজ্ঞানে বিপ্লব আনতে পারে। ডিএনএ রসায়ন ব্যবহার করে গুচ্ছবিন্যাসতাত্ত্বিক সমস্যার সমাধান করা হয়েছে। স্ট্রিং বিশ্লেষক অ্যালগোরিদম ব্যবহার করে মনুষ্য জিনোম প্রকল্পের বিরাট ডাটাবেস খুঁজে খুঁজে বিভিন্ন খণ্ডাংশের সমন্বয়ে মানুষের পূর্ণাঙ্গ জিনোম পাওয়া গেছে। কম্পিউটার স্থাপত্যবিদ ও চিকিৎসকেরা একসাথে বিভিন্ন কৃত্রিম জীব-যান্ত্রিক বা বায়োনিক অঙ্গ-প্রত্যঙ্গ তৈরি করছেন। জিন প্রকৌশলে কম্পিউটার বিশ্লেষণ ব্যবহার করে রোগ প্রতিষেধক এনজাইমের সঠিক রাসায়নিক গঠন বের করা হচ্ছে। এমনকি বর্তমানে কম্পিউটারে ব্যবহৃত স্মৃতির চেয়ে বহুগুণ বেশি ধারণক্ষমতাসম্পন্ন নতুন ধরনের জৈব স্মৃতি নিয়েও গবেষণা চলছে।

সঠিক অনুচ্ছেদ শিরোনাম কোনটি?
titleA. সফটওয়্যার প্রকৌশল
titleB. কম্পিউটার স্থাপত্য
titleC. জীব-তথ্যবিজ্ঞান
titleD. শাখা
উত্তর: titleC
২৩ ডিগ্রী ২৩ ইঞ্চি দ্রাঘিমাংশে এবং ৯১ ডিগ্রী ০৬ ইঞ্চি অক্ষাংশে অবস্থিত কুমিল্লা আদর্শ সদর উপজেলার উত্তরে ও উত্তর-পশ্চিমে বুড়িচং উপজেলা, পশ্চিমে চান্দিনা উপজেলা, দক্ষিণ-পশ্চিমে বরুড়া উপজেলা, দক্ষিণে ও দক্ষিণ-পূর্বে কুমিল্লা সদর দক্ষিণ উপজেলা এবং পূর্বে ও উত্তর-পূর্বে ভারতের ত্রিপুরা প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. ইতিহাস
titleC. অবস্থান ও আয়তন
titleD. কৃষি
উত্তর: titleC
১৫১৭ সাল থেকে পর্তুগিজরা চট্টগ্রামে আসতে শুরু করে। বাণিজ্যের চেয়ে তাদের মধ্যে জলদস্যুতার বিষয়টি প্রবল ছিল। সুলতান প্রবলভাবে তাদের দমনের চেষ্টা করেন। কিন্তু এ সময় আফগান শাসক শের শাহ বাংলা আক্রমণ করবে শুনে ভীত সন্ত্রস্ত হোসেন শাহ পর্তুগিজদের সহায়তা কামনা করেন। তখন সামরিক সহায়তার বিনিময়ে ১৫৩৭ সালে পর্তুগিজরা চট্টগ্রামে বাণিজ্য কুঠি নির্মাণ করে। একই সঙ্গে তাদেরকে বন্দর এলাকার শুল্ক আদায়ের অধিকার দেওয়া হয়।
কিন্তু শেষ রক্ষা হয়নি। ১৫৩৮ সালে শের শাহ‌-র সেনাপতি চট্টগ্রাম দখল করে। তবে, ১৫৮০ পর্যন্ত আফগান শাসনামলে সবসময় ত্রিপুরা আর আরাকানীদের সঙ্গে যুদ্ধ চলেছে।

সঠিক অনুচ্ছেদ শিরোনাম কোনটি?
titleA. চট্টগ্রাম নামের উৎস
titleB. ইবনে বতুতার বিবরণীতে চট্টগ্রাম
titleC. মুসলিম শাসনামল
titleD. পর্তুগিজদের আগমন ও বন্দরের কতৃত্ব লাভ
উত্তর: titleD
তেলেঙ্গানার আবহাওয়া প্রধানত উষ্ণ ও শুষ্ক প্রকৃতির। মার্চ মাসে গ্রীষ্মের সূত্রপাত হয়। মে মাসের সর্বাধিক তাপমাত্রা হয় । জুন থেকে সেপ্টেম্বর বর্ষাকাল। এই সময় গড় বৃষ্টিপাত হয় ৭৫৫ মিলিমিটার (২৯.৭ ইঞ্চি)। শীতকাল শুষ্ক। নভেম্বরের শেষ থেকে ফেব্রুয়ারির গোড়া পর্যন্ত শীতকাল থাকে। শীতকালের গড় তাপমাত্রা হয় ।

সঠিক অনুচ্ছেদ শিরোনাম কোনটি?
titleA. নাম ব্যুৎপত্তি
titleB. আবহাওয়া
titleC. অন্ধ্রপ্রদেশ বিভাজন
titleD. রেলপথ
উত্তর: titleB
বিভিন্ন আঞ্চলিক শাকপাতা যেমন পুইশাক, পালংশাক, পাটশাক, সজনেশাক ইত্যাদি শাক পরিষ্কার করে, কুচিকুচি করে একসঙ্গে হাড়িতে নেয়া হয়। এরপর পরিমাণ মতো লবন, কাঁচামরিচ, পানি এবং সামান্য খাবার সোডা এক সাথে মেশানো হয়। এরপর হাড়িতে ঢাকনা দিয়ে জ্বাল দেয়া হয়। মাঝে মাঝে নেড়ে দেয়া হয়। শোলকার উল্লেখযোগ্য বৈশিষ্ট্য হচ্চে এটি রান্না করতে কোনো তেল ব্যবহার করা হয় না। খাবার সোডা শাক কে খুব ভালো ভাবে সিদ্ধ হতে সাহায্য করে।

সঠিক অনুচ্ছেদ শিরোনাম কোনটি?
titleA. পুষ্টিমান
titleB. পরিবেশনা
titleC. প্রস্তুতপ্রনালী
titleD. বিভিন্নতা
উত্তর: titleC
মাত্র নয় বছর বয়সে মা বাবা মারা যাওয়ায় ফেলুদা তার বাবার ছোটো ভাইয়ের কাছেই মানুষ হয়েছেন। ফেলুদার বাবা জয়কৃষ্ণ মিত্র ঢাকা কলেজিয়েট স্কুলে গণিত ও সংস্কৃতের শিক্ষক ছিলেন। ফেলুদা পেশায় গোয়েন্দা হলেও, এটা নেশাও বটে। গোয়েন্দাগিরি শুরুর আগে ফেলুদাও একটি বেসরকারি অফিসে কিছুদিন চাকরি করেছেন। তোপসে তার সহকারী হলেও সম্পর্কে তার কাকাতো ভাই । তার নেশা বলতে সিগারেট। সিগারেটের প্রিয় ব্র্যান্ড চারমিনার। ফেলুদা প্রতিদিন সকালে নিয়মিত শরীরচর্চা ও যোগব্যায়ামে অভ্যস্ত। প্রচুর বই পড়া ও সাম্প্রতিক তথ্য সম্পর্কে অত্যন্ত সজাগ থাকা গোয়েন্দা হিসেবে পেশাগত দিক দিয়েও তাকে অনেক এগিয়ে রাখে।

সঠিক অনুচ্ছেদ শিরোনাম কোনটি?
titleA. টেলিভিশন এবং চলচ্চিত্র
titleB. ফেলুদা সিরিজের অন্যান্য গুরুত্বপূর্ণ চরিত্র
titleC. ফেলুদার ব্যক্তিগত জীবন
titleD. চরিত্র হিসেবে ফেলুদা
উত্তর: titleC
ক্যানিং মহকুমার মূল স্থান ক্যানিং একটি সুপ্রাচীন জনপদ যা গড়ে উঠেছিল বড়লাট লর্ড ক্যানিং এর নামানুসারে। মাতলা নদীর তীরে এই জায়গাটি বর্তমানে সুন্দরবনের প্রবেশদ্বার নামে খ্যাত। ভারতবর্ষের তৃতীয় শহর হিসেবে ক্যানিং এ রেলপথ স্থাপন হয় তৎকালীন ক্যানিং বন্দরের সুবিধার্থে ১৮৬২-৬৩ সালে। উল্লেখ্য এ রাজ্যের ইতিহাসে ক্যানিংই ছিল প্রথম পুরশহর। পরে সেই তকমা মুছে যায়। স্বাধীনতার পরে মহকুমা শহর হিসাবে গড়ে উঠলেও পুরসভার তকমা এখনও ফিরে পায়নি এই শহর। লর্ড ক্যানিং এর একটি বাড়ি ক্যানিং শহরে এখোনো বর্তমান। এই বাড়িটি সে যুগের প্রশাসনিক ভবন হিসেবে ব্যবহৃত হতো।

সঠিক অনুচ্ছেদ শিরোনাম কোনটি?
titleA. ক্যানিং-১ ব্লক
titleB. ইতিহাস
titleC. গোসাবা ব্লক
titleD. যোগাযোগ
উত্তর: titleB
ডিম্বাশয় শ্রোণী গহ্বর মধ্যে, জরায়ু উভয় দিকে অবস্থান করে এবং একটি তন্তুময় রজ্জুর মাধ্যমে সংযুক্ত থাকে যা ডিম্বাশয়ীয় লিগমেন্ট নামে পরিচিত। পেরিটোনীয় গহ্বরে ডিম্বাশয়গুলি অনাচ্ছাদিত, কিন্তু ডিম্বাশয়ের সাসপেনশিয়াল লিগামেন্টের মাধ্যমে শরীরের দেওয়ালের সাথে আবদ্ধ থাকে যা জরায়ুর বিস্তৃত সংলগ্নতার একটি বহিরাগত এক্সটেনশন। ডিম্বাশয় জুড়ে বিস্তৃত লিগামেন্টের অংশ যা মেসভারিয়াম নামে পরিচিত।

সঠিক অনুচ্ছেদ শিরোনাম কোনটি?
titleA. চিকিৎসাক্ষেত্রে গুরুত্ব
titleB. ক্র্যপ্রেসেরভেশন
titleC. লিগামেন্ট
titleD. গঠন (মানবদেহ)
উত্তর: titleC
লীলা ওমচেরি ১৯২৮ সালে তামিলনাড়ুর কন্যাকুমারী জেলার তিরুভাত্তরের মানকয়িক্কাল থারাভদুতে জন্মগ্রহণ করেছিলেন। তিনি ছোট বেলা থেকেই কর্ণাটকী সঙ্গীতের গুরু, তিরুবত্তর আরুমুগাম পিল্লাই ভাগবতারের অধীনে সঙ্গীত প্রশিক্ষণ শুরু করেন। তাঁর ছোট ভাই, প্রয়াত কামুকারা পুরুষোত্তম, যিনি একজন সুপরিচিত শাস্ত্রীয় সঙ্গীত শিল্পী এবং মালয়ালম কন্ঠশিল্পী ছিলেন, তিনিও তাঁর সঙ্গেই প্রশিক্ষণ নিতেন। সঙ্গীতপ্রেমী বংশে জন্মগ্রহণ করায় ছোট থেকেই তার এদিকে আগ্রহ ছিল এবং দিদিমা এবং মায়ের অধীনে সঙ্গীত চর্চা শুরু হয় তার।

কন্যাকুমারীতে প্রাথমিক বিদ্যালয়ের পড়াশোনা করার পরে, তিনি তিরুবনন্তপুরম মহিলা কলেজ থেকে কর্ণাটকী সঙ্গীতে স্নাতক ডিগ্রি অর্জন করেন এবং পাঞ্জাব বিশ্ববিদ্যালয়ে হিন্দুস্তানি সঙ্গীত নিয়ে পড়াশোনা চালিয়ে যান এবং আরও একটি স্নাতক ডিগ্রি অর্জন করেন। মীরাট বিশ্ববিদ্যালয় থেকে তিনি তাঁর স্নাতকোত্তর ডিগ্রি অর্জন করেছিলেন এবং তিনি দিল্লি বিশ্ববিদ্যালয় থেকে সঙ্গীতে পিএইচডি অর্জন করেছিলেন।

তিনি বিখ্যাত লেখক ওমচেরি এন এন পিল্লাইয়ের সাথে বিবাহবন্ধনে আবদ্ধ হয়েছেন এবং নয়াদিল্লিতে থাকেন। এই দম্পতির দুটি সন্তান এস.ডি. ওমচেরি ও দীপ্তি ওমচেরি ভাল্লা। এঁদের মধ্যে দীপ্তি একজন প্রখ্যাত শাস্ত্রীয় নৃত্যশিল্পী।

সঠিক অনুচ্ছেদ শিরোনাম কোনটি?
titleA. কর্মজীবন
titleB. অন্যান্য বিষয়
titleC. শৈশব এবং ব্যক্তিগত জীবন
titleD. সাহিত্যকর্ম
উত্তর: titleC
বছরের বার মাস স্কুলে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সঠিক অনুচ্ছেদ শিরোনাম কোনটি?
titleA. গ্রন্থাগার
titleB. শিক্ষক-অভিভাবকের মতবিনিময় সভা
titleC. শিক্ষা কার্যক্রম
titleD. বিভিন্ন সাংস্কৃতিক কর্মকাণ্ডে
উত্তর: titleD
একটি টাইল হার্ড-পরিহিত উপাদান যেমন সিরামিক, পাথর, ধাতু, এমনকি গ্লাস এর একটি তৈরিকৃত অংশ যা সাধারণত ছাদের আচ্ছাদন করার জন্য ব্যবহৃত হয়, মেঝে, দেয়াল, ঝরনা, বা ট্যাবলেট হিসাবে অন্যান্য বস্তু। অন্যথায়, টাইল কখনও কখনও পার্লাইট, কাঠ, এবং খনিজ উল, যা সাধারণত প্রাচীর এবং সিলিং অ্যাপ্লিকেশনের জন্য ব্যবহৃত হয়, হালকা ওজনের উপকরণ থেকে তৈরি একই ইউনিটগুলিকে উল্লেখ করতে পারে। অন্য অর্থে, "টাইল" একটি নির্মাণের টাইল বা অনুরূপ বস্তু, যেমন আয়তক্ষেত্রাকার কাউন্টারগুলি খেলার জন্য ব্যবহৃত হয়। শব্দটি ফরাসী শব্দটি 'টিয়াইল' শব্দটি থেকে এসেছে, যা ল্যাটিন শব্দটি "তেগুলা" থেকে পালাও, যার অর্থ বহিষ্কৃত মাটির তৈরি ছাদের টালি।

টাইলগুলি প্রায়ই প্রাচীর টাইল ভাস্কর্য এবং মেঝে পাতার কার্পেট গঠন করা হয়, এবং সহজ বর্গক্ষেত্র টাইল থেকে জটিল মোজাইক হতে পারে। টাইলগুলি প্রায়শই সিরামিক তৈরি করা হয়, যা সাধারণত অভ্যন্তরীণ ব্যবহারের জন্য চকচকে এবং ছাদের জন্য অলঙ্কৃত, তবে অন্যান্য উপকরণগুলি সাধারণত গ্লাস, কর্ক, কংক্রিট এবং অন্যান্য যৌগিক পদার্থ, এবং পাথর । টাইলিং পাথর সাধারণত মার্বেল, অনাইক্স, গ্রানাইট বা স্লেট হয়। পাতলা টাইলগুলি মেঝেগুলির চেয়ে প্রাচীরগুলিতে ব্যবহার করা যেতে পারে, যা আরো টেকসই পৃষ্ঠতলগুলির প্রভাবগুলিকে প্রতিরোধ করবে।

সঠিক অনুচ্ছেদ শিরোনাম কোনটি?
titleA. টালি
titleB. ইউরোপ
titleC. নবপ্রস্তরযুগীয় মৃৎশিল্প
titleD. আকার
উত্তর: titleA
মার্চ, ২০০৮ সালে আয়ারল্যান্ডের অধিনায়কত্ব থেকে স্বেচ্ছায় পদত্যাগ করেন। এরফলে আন্তর্জাতিক ক্রিকেট থেকে নিজেকে দূরে রাখেন। ফলে ২০০৮ সালের ফ্রেন্ডস প্রভিডেন্ট কাপে অনুপস্থিত ছিলেন তিনি। কিন্তু রেলওয়ে ইউনিয়ন দলে খেলা চালিয়ে যেতে থাকেন তিনি। ফলে ঐ বছর শেষে পুণরায় আয়ারল্যান্ড দলে ফিরে আসার সম্ভাবনা দেখা দেয়। এ প্রসঙ্গে জনস্টন তার বিশ্রামের জন্য পারিবারিক জীবনে মনোনিবেশ, পেশাদার জীবন ও শারীরিক সমস্যার উত্তরণের কথা জানান। তা স্বত্ত্বেও তিনি জানান যে, আমি মনে করি না যে একদিনের ক্রিকেট আর খেলতে পারবো। পরবর্তীতে অবশ্য তিনি আরও ত্রিশের অধিক ওডিআইয়ে অংশ নিয়েছিলেন। জুলাইয়ে আন্তর্মহাদেশীয় কাপে কানাডার বিপক্ষে খেলার জন্য মনোনীত হলেও ঐ খেলায় অংশগ্রহণ থেকে নিজেকে বিরত রাখেন। ২০০৯ সালের আগস্টের শুরুতে আয়ারল্যান্ড আইসিসি বিশ্ব টুয়েন্টি২০ বাছাইপর্ব প্রতিযোগিতা আয়োজনের দায়িত্ব পায়। ঐ প্রতিযোগিতায় অংশগ্রহণের মাধ্যমে জনস্টন তার টুয়েন্টি২০ আন্তর্জাতিকে অভিষিক্ত হন যা আয়ারল্যান্ডের প্রথম টুয়েন্টি২০ আন্তর্জাতিক খেলা ছিল।

সঠিক অনুচ্ছেদ শিরোনাম কোনটি?
titleA. বিশ্রাম
titleB. ক্রিকেট আয়ারল্যান্ডের সাথে চুক্তি
titleC. অবসর
titleD. অধিনায়কত্ব
উত্তর: titleA
১৯৭৫ সাল, নতুন জায়গা নিউইয়র্কে এসে তিনি জুনিয়র ফ্যাশন ইডিটর হিসেবে হার্পার’স বাজারে যুক্ত হন। কিন্তু নয় মাসের মাথায় উইন্টারের নতুনধারার ফটোশুট মানতে না পেরে সম্পাদক টনি মাজ্জোলা তাকে চাকুরীচ্যুত করেন। জনশ্রুতি আছে বয়ফ্রেন্ড ব্রাডশ’র এক বন্ধু তাকে বব মার্লের সাথে পরিচয় করিয়ে দিয়েছিলেন, এরপর এক সপ্তাহের জন্য তারা গোপন অভিসারে চলে গিয়েছিলেন। ২০১৭ সালে টিভি শো দ্যা লেট লেট শো উইথ জেমস কর্ডন-এ সেই ঘটনা নিয়ে প্রশ্ন করা হলে তিনি বলেছিলেন, রেগে লিজেন্ড বব মার্লের সাথে তার কখনো আলাপ হয় নি, কিন্তু সুযোগ পেলে তিনি অবশ্যই তার সাথে প্রেম করতেন। কয়েক মাস পরে ব্রাডশ’র সাহায্যে তিনি প্রাপ্ত বয়স্ক নারীদের ম্যাগাজিন ভিভার প্রধান ফ্যাশন সম্পাদকের পদে যুক্ত হন। সেই ম্যাগাজিনটি শুরু করেছিলেন পেন্থহাউজ প্রকাশক বব গুচিওনের সাবেক স্ত্রী ক্যাথি কীটোন। সেখানে কাজ করার সময় তিনি প্রথম ব্যক্তিগত সহকারী নিযুক্ত করেন। যা তাকে চাহিদা সম্পন্ন এবং কড়া বস হিসেবে ভাব মূর্তি তৈরিতে সহায়তা করে।

গুচিওন ১৯৭৮ সালের শেষের দিকে অলাভজনক হওয়ায় ভিভা বন্ধ করে দেন। উইন্টার কিছুদিন কাজ থেকে বিরত থাকার সিদ্ধান্ত নেন। ব্রাডশ’র সাথে তার সম্পর্কের অবসান ঘটে এবং ফরাসী রেকর্ড প্রযোজক মিচেল এসটেবানের সাথে তার সম্পর্ক শুরু হয়। দু’বছর স্থায়ী সেই সম্পর্কের দিনগুলো তিনি নিউইয়র্কে ও প্যারিসে এসটেবানের সাথে ভাগাভাগি করে কাটিয়েছিলেন।          

তিনি ১৯৮০ সালে পুনরায় কাজে ফিরে আসেন এবং মেয়েদের নতুন ম্যাগাজিন সাভভি-তে ফ্যাশন সম্পাদক হিসেবে এলসা ক্লেনসের স্থলাভিষিক্ত হন।পরের কয়েক বছর তিনি ফ্যাশন সম্পাদক হিসেবে নিউইয়র্ক ম্যাগাজিনে কাজ করেন। এতদিন ধরে তার নিজের বিকশিত করা যে সমস্ত ফ্যাশন এবং ফটোশুট গুলো আগে কোথাও পাত্তা পায় নি, অবশেষে সেখানে সেগুলো সবার মনোযোগ আকর্ষন করতে সক্ষম হয়। সম্পাদক এডওয়ার্ড কোসনার মাঝেমধ্যে তাকে কড়া নিয়মকানুনের মধ্যে রাখতেন এবং ম্যাগাজিনের অন্য সেকশনে কাজ করতে বলতেন। উইন্টার প্রচ্ছদের সাথে যুক্ত রাচেল ওয়ার্ডের সাথে কাজ করে বুঝার চেষ্টা করেন কীভাবে সেলিব্রেটি প্রচ্ছদগুলো বেশি সংখ্যক বিক্রি হচ্ছে।

তার এক সাবেক সহকর্মী সেই সময়ের ভোগ সম্পাদক গ্রেস মিরাবেল্লা’র সাথে তার একটি সাক্ষাৎকারের আয়োজন করেন। সেই সাক্ষাৎকারটি শেষ হয় যখন উইন্টার মিরাবেল্লাকে বলেন যে তিনি তার চাকুরীটি পেতে চান।    

সঠিক অনুচ্ছেদ শিরোনাম কোনটি?
titleA. নিউইর্ক শহরে
titleB. পরিবার
titleC. রাজনীতি
titleD. কনডে ন্যাস্ট
উত্তর: titleA
উত্তর-পূর্ব বরাক উপত্যকায়, প্রতাপগড় রাজ্যের শাসক বাজিদ নিজেকে বাংলার সুলতানের সমতুল্য সুলতান হিসাবে ঘোষণা করেছিলেন। একাজ আলাউদ্দিন হুসেন শাহ কে প্রতিশোধের স্পৃহা বাড়িয়ে দেয়, তাই তিনি প্রতাপগড়ে নবগঠিত সুলতানতকে দমন করতে সুরওয়ার খানকে (হিন্দু ধর্ম থেকে ইসলাম গ্রহণকারী) প্রেরণ করেন। বাজিদ পরাজিত হয়ে বাংলার সুলতানের প্রতি শ্রদ্ধাসূচক কর প্রদানে সম্মত হন। বাজিদ সিলেটের উপরেও তার দাবি ত্যাগ করেন।

সঠিক অনুচ্ছেদ শিরোনাম কোনটি?
titleA. বৈদেশিক সম্পর্ক
titleB. সমাধিসৌধ স্থাপত্য
titleC. প্রতাপগড়
titleD. পতন (১৬ শ শতাব্দী)
উত্তর: titleC
মাহেশের জগন্নাথ মন্দির ও রথযাত্রা উৎসবের পিছনে একটি কিংবদন্তি রয়েছে। সেটি হল: চতুর্দশ শতকে ধ্রুবানন্দ ব্রহ্মচারী নামে এক বাঙালি সাধু পুরীতে তীর্থ করতে গিয়েছিলেন। তাঁর ইচ্ছা হয়েছিল যে তিনি জগন্নাথদেবকে নিজের হাতে ভোগ রেঁধে খাওয়াবেন। কিন্তু পুরীর মন্দিরের পাণ্ডারা বাধ সাধায় তিনি তা করতে পারলেন না। তখন দুঃখিত হয়ে তিনি আমরণ অনশনে বসলেন। তিন দিন পরে জগন্নাথদেব তাঁকে দেখা দিয়ে বললেন, "ধ্রুবানন্দ, বঙ্গদেশে ফিরে যাও। সেখানে ভাগীরথী নদীর তীরে মাহেশ নামেতে এক গ্রাম আছে। সেখানে যাও। আমি সেখানে একটি বিরাট দারুব্রহ্ম (নিম গাছের কাণ্ড) পাঠিয়ে দেবো। সেই কাঠে বলরাম, সুভদ্রা আর আমার মূর্তি গড়ে পূজা করো। আমি তোমার হাতে ভোগ খাওয়ার জন্য উদগ্রীব।" এই স্বপ্ন দেখে ধ্রুবানন্দ মাহেশে এসে সাধনা শুরু করলেন। তারপর এক বর্ষার দিনে মাহেশ ঘাটে একটি নিমকাঠ ভেসে এল। তিনি জল থেকে সেই কাঠ তুলে তিন দেবতার মূর্তি বানিয়ে মন্দির প্রতিষ্ঠা করলেন।

পরবর্তীকালে ১৭৫৫-এ কলকাতার নয়নচাঁদ মল্লিক মাহেশে জগন্নাথ দেবের মন্দির তৈরি করেছিলেন যা আজও রয়েছে। বর্তমান রথটি প্রায় ১২৯ বছরের পুরনো। সে যুগে ২০ হাজার টাকা ব্যয়ে শ্যামবাজারের বসু পরিবারের সদস্য হুগলির দেওয়ান কৃষ্ণচন্দ্র বসু রথটি তৈরি করিয়ে দিয়েছিলেন। রথটিতে রয়েছে মোট ১২টি লোহার চাকা এবং দু'টি তামার ঘোড়া। ইতিহাস বলে সাধক ধ্রুবানন্দ ব্রহ্মচারী স্বপ্ন পেয়ে গঙ্গায় ভেসে আসা নিমকাঠ দিয়ে দারুমূর্তি তৈরি করেন। প্রতি বছর রথের আগে বিগ্রহের অঙ্গরাগ হয়ে থাকে। রথের দিন জিটি রোড দিয়েই রথ টানা হয়। এই রথযাত্রাকে কেন্দ্র করে আজও বসে মেলা। বিশেষ উল্লেখযোগ্য, বঙ্কিমচন্দ্র চট্টোপাধ্যায়-এর 'রাধারানি' উপন্যাসের প্রেক্ষাপট ছিল এই মাহেশের রথযাত্রা।
সঠিক অনুচ্ছেদ শিরোনাম কোনটি?
titleA. রথযাত্রার ইতিহাস
titleB. কমলাকার পিপলাই
titleC. বিখ্যাত মানুষ যাঁরা মাহেশে এসেছিলেন
titleD. মাহেশ এবং 'রাধারাণী'
উত্তর: titleA
প্রারম্ভিক ইসলামিক দর্শনে যুক্তিবিজ্ঞান একটি গুরুত্বপূর্ণ ভূমিকা পালন করেছিল। ইসলামী আইন আর্গুমেন্টের উপর গুরুত্ব আরোপ করেছে অপরিসীম যা কালামের মধ্যে যুক্তিবিজ্ঞানকে একটি অপরিহার্য অভিগমন হিসাবে দেখা হয়েছে, কিন্তু এই অভিগমন পরে মুতাজিলা দার্শনিকদেরর উত্থানের সঙ্গে গ্রিক দর্শনের এবং হেলেনিক দর্শনের ধারণা দ্বারা আলাদা করা হয়েছিল, যারা এরিস্টটলের ন্যায়শাস্ত্রকে অনেক গুরুত্ব দিয়েছিল। হেলেনিসটিক কাজগুলি ইসলামিক দার্শনিকদের উপর প্রভাব বিস্তার করেছিল যারা মধ্যযুগীয় ইউরোপে এরিস্টটলের যুক্তিবিজ্ঞানের প্রসারে গুরুত্বপূর্ণ ভূমিকা পালন করেছিল। তাছাড়া ইবনে রুশদের ন্যায়শাস্ত্র এখানে উল্লেখযোগ্য ভূমিকা রেখেছিল । আল-ফারাবি, আভিসিনা, আল-গাজ্জালী এবং অন্যান্য মুসলিম যুক্তিবিদরা যারা প্রায়ই এরিস্টটলীয় মতকে সমালোচনা ও সংশোধন করার পাশাপাশি তাদের নিজস্ব যুক্তি গঠন করেছিলেন, এছাড়াও তাঁরা রেনেসাঁর সময়ে ইউরোপীয় যুক্তিগুলির পরবর্তী উন্নয়নে কেন্দ্রীয় ভূমিকা পালন করেছিল।

দর্শনশাস্ত্রের রুটলেজ এনসাইক্লোপিডিয়া অনুসারে:

"ইসলামী দার্শনিকগণের জন্য যুক্তিবিজ্ঞান শুধুমাত্র আনুষ্ঠানিক প্রথা ও তাদের বৈধতা নিয়ে গবেষণা করে না তার সাথে ভাষা ও এমনকি ইতিহাসবিদ্যা এবং আধ্যাত্মিকতার দর্শনের উপাদানও অন্তর্ভুক্ত আছে। আরবি ব্যাকরণবিদদের সাথে আঞ্চলিক বিরোধের কারণে ইসলামিক দার্শনিকরা খুব আগ্রহী ছিলেন যুক্তি এবং ভাষা মধ্যে সম্পর্ক খুঁজে বের করার জন্য এবং তারা যুক্তি এবং বক্তৃতা সম্পর্কিত বিষয় এবং যুক্তিবিজ্ঞান এর উদ্দেশ্য সম্পর্কে অনেক আলোচনায় নিজেদেরকে নিয়োজিত করেছিলেন। আনুষ্ঠানিক লজিক্যাল বিশ্লেষণের এলাকা, তারা তত্ত্বের শর্তসমূহকে এরিস্টটলের শ্রেণীবিভাগ অনুযায়ী আরও বৃদ্ধি করেছিলেন। তারা এরিস্টটলের ধারণানুযায়ি অনুমানমূলক ফর্মকে যা সব যুক্তিপূর্ণ বিতর্ককে হ্রাস করতে পারে বলে বিবেচনা করেছিল এবং তারা অনুমানমূলক তত্ত্বকে যুক্তিগত ফোকাল পয়েন্ট হিসাবে গণ্য করেছিলেন। প্রধান ইসলামিক এরিস্টটলীয়ানদের বেশিরভাগই পোয়েটিকসকে একটি অনুমানমূলক শিল্প হিসেবে বিবেচনা করেছিলেন। "

মুসলিম যুক্তিবাদীদের দ্বারা গঠিত গুরুত্বপূর্ণ উন্নয়নগুলির মধ্যে "আভিসিনিয়ান লজিক" এর উন্নয়নকে এরিস্টটলীয় যুক্তিবিজ্ঞানের প্রতিস্থাপন হিসাবে অন্তর্ভুক্ত করা হয়েছে। আভিসিনার যুক্তিব্যবস্থাকে হাইপোথেটিকাল সিলোজিজম প্রবর্তনের জন্য দায়ী মনে করা হয় যা সাময়িক মডাল লজিক এবং ইনডাক্টিভ লজিক নামেও পরিচিত।

সঠিক অনুচ্ছেদ শিরোনাম কোনটি?
titleA. ভূমিকা
titleB. স্বাধীন ইচ্ছা এবং পূর্বনির্ধারিত গন্তব্য
titleC. যুক্তিবিজ্ঞান
titleD. প্রাকৃতিক দর্শন
উত্তর: titleC